उधम सिंह
उधमसिंह १३ अप्रैल १९१९ को घटित जालियाँवाला बाग नरसंहार के प्रत्यक्षदर्शी थे। राजनीतिक कारणों से जलियाँवाला बाग में मारे गए लोगों की सही संख्या कभी सामने नहीं आ पाई। इस घटना से वीर उधमसिंह तिलमिला गए और उन्होंने जलियाँवाला बाग की मिट्टी हाथ में लेकर माइकल ओ'डायर को सबक सिखाने की प्रतिज्ञा ले ली। अपने इस ध्येय को अंजाम देने के लिए उधम सिंह ने विभिन्न नामों से अफ्रीका, नैरोबी, ब्राजील और अमेरिका की यात्रा की। सन् 1934 में उधम सिंह लंदन पहुँचे और वहां 9, एल्डर स्ट्रीट कमर्शियल रोड पर रहने लगे। वहां उन्होंने यात्रा के उद्देश्य से एक कार खरीदी और साथ में अपना ध्येय को पूरा करने के लिए छह गोलियों वाली एक रिवाल्वर भी खरीद ली। भारत के यह वीर क्रांतिकारी, माइकल ओ'डायर को ठिकाने लगाने के लिए उचित वक्त का इंतजार करने लगे।
योगमाया न्यौपाने
रिहाई के बाद योगमाया ने फिर से ख़ुद की बलि देने की योजना बनाई लेकिन इस समय उनहोंने अपनी योजनाओं को गुप्त रखने का आदेश दिया। उनहोंने देवशयनी एकादशी के अवसर में 5 जुलाई 1941 को समाधि में जाने का निर्णय लिया और अपने साथ ख़ुद चुने लोगों को आने की अनुमति दी। जलसमाधि के लिए धार्मिक संस्कार 4 जुलाई 1941 में शुरू हुए 5 जुलाई के सुबह 5 बजे योगमाया ने अपने सिर पर जलते दीये रखकर अरुण नदी पर कूदकर सामूहिक आत्महत्या की शुरुआत की। उनके बाद उस दिन उनके 65 अनुयायी और दूसरे दिन दो और अनुयायी नदी में कूदकर समाधि समाप्त हुई। अंततः जलसमाधि में कुल 68 लोगों की मृत्यु हुई।